Diari Oficial de la Generalitat Valenciana


Sumari del DOGV 5422, del 05-01-2007 (2006/15597)

RESOLUCIÓ de 14 de desembre de 2006, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen les ajudas del Programa de Formació per a la Competitivitat.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5422

Data del DOGV
:   05-01-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2006/15312


Data del document
:   14-12-2006

Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Resolució

Correcció d'errades

Anàlisi jurídica

 Descriptors 

:   * formació en el lloc de treball
    * competitivitat
    * ajuda pública
    * suport econòmic
    * centre d'investigació

La Conselleria d'Empresa, Universitat i Ciència inicià en 2004 un  
procés de diàleg i col·laboració amb els agents econòmics i institucionals  
encaminat a elaborar estratègies i línies de treball per a reforçar  
la competitivitat dels sectors empresarials consolidats en el sistema  
productiu de la Comunitat Valenciana i impulsar el desenvolupament  
de sectors emergents en el context de la globalització de l'economia  
mundial.  
El resultat d'este procés de diàleg fou l'elaboració d'un conjunt de  
plans de competitivitat sectorials acordats amb les corresponents associaciones  
empresarials per a portar a cap accions d'interés preferent en  
cadascun dels sectors en el període 2005-2007.  
La qualificació dels recursos humanos amb què compten les  
empreses és unànimement reconeguda com a un dels factors principals  
per a la competitivitat a través de la innovació. D'acord amb això,  
les diferentes convocatòries d'ajudes per a portar a cap actuacions previstes  
en els plans sectorials de competitivitat han previst sempre el  
suport a la realització d'accions de formació adreçades al personal que  
presta els seus servicis en les empreses de cada sector.  
En 2007 les especificitats que presenta la concessió d'ajudes per  
a la formació dins del marc de la normativa europea reguladora d'este  
tipus d'actuació pública aconsella individualitzar esta actuació mitjançant  
la convocatòria separada d'este programa respecte a la resta dels  
que integren el Pla de Competitivitat de l'Empresa Valenciana. Així,  
mitjançant esta resolució es convoca un Programa de Formació per a  
la Competitivitat mitjançant el qual es donarà suport als proyectos presentados  
por los Instituto Tecnológicos de la Red IMPIVA dirigidos a  
impartir programas de formación acordes con las orientaciones emanadas  
de los respectivos planes de competitividad sectoriales y dirigidos  
a personal en activo que preste sus servicios en empresas mediante  
una relación de naturaleza laboral.  
En virtut del que antecedix, i de conformitat amb el que disposa  
l'article 1.4 de l'Orde de la Conselleria d'Empresa, Universitat i Ciència  
de 12 de desembre de 2006.  
Article 1. Objecte i àmbit  
L'objecte de la present resolució és convocar les ajudes del Programa  
de Formació per a la Competitivitat i aprovar les seues bases  
reguladores.  
Article 2. Marc normatiu.  
Les ajudes arreplegades en la present resolució es concediran  
d'acord amb el que establix l'Orde de 12 de desembre del 2006, de la  
Conselleria d'Empresa, Universitat i Ciència, sobre concessió d'ajudes  
per l'Institut de la Xicoteta i Mitjana Indústria de la Generalitat  
Valenciana (IMPIVA), la Llei 38/2003, de 17 de novembre, General  
de Subvencions i la resta de normativa de desenrotllament que li fora  
d'aplicació.  
Així mateix estes ajudes queden subjectes al que disposa el Reglament  
(CE) núm.. 68/2001 de la Comissió, de 12 de gener de 2001,  
relatiu a l'aplicació dels articles 87 i 88 del Tractat CE a les ajudes a  
la formació.  
Article 3. Línies pressupostàries.  
L'import global màxim que amb caràcter estimatiu es destinarà per  
a la concessió de les ajudes previstes en la present convocatòria, és el  
que s'indica a continuació:  
Programa de Formació per a la Competitivitat: 617.040 euros  
a càrrec de les següents línies pressupostàries: T6723000 617.040  
euros  
L'import destinat a la concessió de les ajudes previstes en la present  
convocatòria, està supeditat a l'aprovació del pressupost de l'IMPIVA  
per a l'exercici 2007 i a la liquidació dels compromisos degudament  
adquirits procedents de convocatòries anteriors.  
En qualsevol cas, es podrà incrementar el finançament quan es  
produïsca un augment del crèdit disponible com a conseqüència de  
l'aprovació per la Llei de Pressupostos de la Generalitat per al 2007  
d'un import superior, d'altres convocatòries en què s'hagen presentat  
o resolt sol·licituds per import inferior al gasto inicialment previst o de  
les que deriven obligacions liquidades o reconegudes per import inferior  
a l'ajuda que va ser concedida en el seu dia, o bé quan aquest augment  
siga conseqüència d'una generació, ampliació o incorporació de  
crèdit. Aquestes modificacions del pressupost estimat seran publicades  
en el Diari Oficial de la Generalitat.  
Les ajudes descrites comptaran amb finançament del Fons Social  
Europeu (FSE) a través del Programa Operatiu Integrat de la Comunitat  
Valenciana 2000-2006: Eix 43 Reforç Estabilitat en l'Ocupació i  
Adaptabilitat - Mesura 2 Assegurar actualització del nivell de competències  
dels treballadors, així com d'altres possibles fons, sent d'aplicació  
les disposicions que els regulen.  
Així mateix podran comptar amb finançament del Fons Social  
Europeu (FSE) a través del Programa Operatiu de la Comunitat Valenciana  
2007-2013: Eix 3 Augment i Millora del Capital Humà, així com  
d'altres possibles fons, sent d'aplicació les disposicions que els regulen.  
Article 4. Beneficiaris.  
1. Podran acollir-se a estes ajudes els Instituts Tecnològics de la  
Xàrcia IMPIVA.  
2. Els beneficiaris hauran de tindre la seua seu social o delegació a  
la Comunitat Valenciana, i els projectes objecte d'ajuda hauran d'estar  
localitzats en el ser territori.  
3. Les condicions per a ser beneficiari hauran de mantindre's fins  
al moment del pagament de la subvenció.  
4. Per a l'exercici de la seua activitat els beneficiaris hauran de  
disposar de les autoritzacions administratives preceptives, trobar-se  
inscrits en els registres públics pertinents, i complir amb qualssevol  
altres requisits exigits per les disposicions aplicables.  
5. No podran obtindre la condició de beneficiaris els sol·licitants  
en què concórrega alguna de les circumstàncies previstes en l'article  
13 de la Llei 38/2003, de 17 de novembre, General de Subvencions.  
Article 5. Sol·licitud d'ajuda.  
1. Els sol·licitants hauran de presentar una sol·licitud normalitzada  
complimentada utilitzant el programa informàtic que es pot descarregar  
des de la direcció d'internet de l'IMPIVA: www.impiva.es  
2. A fi de potenciar l'èxit dels objectius de la present resolució,  
l'IMPIVA podrà traslladar les sol·licituds a altres programes o convocatòries  
d'ajudes.  
Article 6. Documentació que ha d'acompanyar a l'imprés de sollicitud.  
1. Memòria tècnica del projecte, segons model que pot obtindre's  
descarregant-lo de la direcció d'internet de l'IMPIVA: www.impiva.  
es, així com aquella informació addicional especificada en el programa  
arreplegat en annex.  
2. Estatuts vigents i poder de representació del firmant de la sollicitud,  
o acta de nomenament o apoderament. No serà necessària la  
presentació d'esta documentació si ja obra a poder de l'IMPIVA i es  
manté vigent, aportant a l'efecte declaració de vigència segons model  
disponible en la direcció d'internet de l'IMPIVA: www.impiva.es  
3. La presentació de la sol·licitud comporta l'autorització a l'IMPIVA,  
excepte manifestació en contrari pel sol·licitant, per a demanar  
els certificats a emetre per l'Agència Estatal de l'administració Tributària,  
per la Unitat recaptadora de la Hisenda Pública Valenciana i per  
la Tresoreria General de la Seguretat Social, en els quals s'acredite que  
el sol·licitant es troba al corrent en les seues obligacions amb aquestes  
administracions. En qualsevol cas l'IMPIVA es reserva el dret a reque-  
rir directament al sol·licitant en el cas que la informació obtinguda  
present alguna incidència.  
4. Si la documentació aportada fora incompleta o presentara errors  
subsanables es requerirà a l'interessat perquè en el termini de 10 dies  
esmene la falta o acompanye els documents preceptius, amb advertència  
que si no el fera se'l tindrà per desistit de la seua sol·licitud.  
5. Els requeriments a què es fa referència en este article, així com  
qualsevol altre que poguera realitzar-se per l'IMPIVA podrà efectuarse  
per fax i/o per correu electrònic al nombre i/o a la direcció indicada  
pel sol·licitant en l'imprés de sol·licitud.  
Article 7. Termini de presentació de sol·licituds.  
El termini de presentació començarà el dia de publicació de la present  
resolució en el Diari Oficial de la Generalitat (DOGV) i finalitzarà  
el dia 30 de gener de 2007. La presentació de les memòries tècniques  
i la resta de documentació addicional podrà presentar-se amb  
independència de l'imprés de sol·licitud fins a la mateixa data límit.  
Article 8. Lloc de presentació de sol·licituds.  
1. Les sol·licituds i la documentació annexa podran presentar-se  
en qualsevol de les seus de l'IMPIVA indicades a continuació en horari  
de 9 a 14 hores, de dilluns a divendres, i de 17 a 19 hores, de dilluns  
a dijous:  
- IMPIVA Alicante-Oficina PROP: C/Xurruca, 29, 03232 Alacant.  
- IMPIVA Castellón-Oficina PROP: Av. Germans Bou, 47. 12154  
Castelló.  
- IMPIVA València: Plaça de l'Ajuntament, 6. 46356 València.  
2. També podran presentar-se en les formes previstes en l'article  
38.4. de la Llei 30/1992, de 26 de novembre, de Règim Jurídic de les  
Administracions Públiques i del Procediment Administratiu Comú.  
En el cas que s'optara per presentar la sol·licitud en una oficina de  
Correus, haurà de fer-se en sobre obert perquè siga datada i segellada  
per l'oficina de Correus abans de ser certificada.  
Article 9. Projectes plurianuales.  
Quan es tracte d'un projecte de caràcter plurianual:  
a) Haurà d'indicar-se en la memòria tècnica cada una de les seues  
fases i l'exercici en què es realitzaran.  
b) La sol·licitud d'ajuda haurà de presentar-se per a cada una de  
les fases en l'exercici en què vaja a executar-se, sense que la concessió  
d'ajuda per a una d'elles condicione la de futures fases. Les concessions  
en exercicis pressupostaris següents se supeditaran a l'existència  
d'un programa que empare les actuacions proposades i als resultats  
aconseguits.  
Article 10. Avaluació de sol·licituds.  
1. Les ajudes es concediran davall el règim de concurrència competitiva,  
per mitjà d'una comparació de les sol·licituds presentades en  
la qual s'aplicaran els criteris de valoració fixats en el programa i s'establirà  
una prelació respectant els límits pressupostaris.  
2. L'òrgan competent per a la instrucció del procediment de les  
ajudes emmarcades en la present resolució serà la Direcció d'Innovació  
i Competitivitat a través de l'Àrea de Foment de la Competitivitat  
de l'IMPIVA.  
3. L'IMPIVA podrà requerir del sol·licitant la reformulació de la  
seua sol·licitud per a ajustar els compromisos i condicions a la subvenció  
otorgable quan esta siga inferior a la que figura en la sol·licitud  
presentada.  
Article 11. Resolució de la concessió d'ajudes.  
Després de l'aplicació dels criteris d'avaluació, una Comissió presidida  
pel director general de l'IMPIVA i composta pel personal tècnic  
que este designe, elevarà proposta de concessió al President de l'IMPIVA.  
El President de l'IMPIVA resoldrà sobre l'adjudicació de les ajudes,  
per mitjà de resolució, fixant expressament la quantia, i incorpova  
rant, si és procedent, les condicions i obligacions a què haja de subjectar-  
se el beneficiari.  
Les subvencions concedides seran publicades en el Diari Oficial  
de la Generalitat (DOGV) amb expressió del programa i crèdit pressupostari  
a què s'imputen, beneficiari, quantitat concedida i finalitat o  
finalitats de la subvenció.  
La resolució dictada pel President posarà fi a la via administrativa,  
i el seu contingut serà notificat de forma individualitzada a cada interessat.  
Llevat que s'especifique d'una altra manera en la Llei de Pressupostos  
de la Generalitat Valenciana per a 2007, si l'ajuda supera el  
milió d'euros serà necessària l'autorització del Consell; si supera la  
quantia de 250.000 euros per perceptor s'adonarà a este mateix òrgan.  
Article 12. Projectes que reforcen la política social.  
D'acord amb els criteris de valoració que s'establixen respectivament  
en cada un dels programes, tindran preferència en l'adjudicació  
en cas d'empat els projectes presentats per aquelles entitats que acrediten  
ocupar un percentatge de treballadors discapacitats superior respecte  
a la plantilla de l'entitat que tenien amb anterioritat a la present  
convocatòria, i en general aquells que reunisquen els requisits previstos  
en la Llei 11/2003, de 10 d'abril, sobre l'estatut de les persones  
amb discapacitat de la Comunitat Valenciana.  
Així mateix es valoraran positivament els projectes presentats per  
certes categories de persones desfavorides socialment que experimenten  
condicions, situacions i necessitats especials a l'hora de mamprendre  
activitats empresarials o inserir-se en el mercat laboral.  
Article 13. Obligacions dels beneficiaris.  
Seran obligacions del beneficiari:  
a) Realitzar l'activitat objecte de la subvenció i acreditar la seua  
realització en la forma i data fixades en la notificació de l'ajuda o en  
el conveni de col·laboració. L'acreditació dels gastos i inversions es  
realitzarà per mitjà de la presentació de la totalitat de justificants de  
gasto i pagament.  
b) Complir amb les seues obligacions fiscals i amb la Seguretat  
Social de manera que quede acreditada esta circumstància en el  
moment previ a l'atorgament de l'ajuda en els termes establits en la  
normativa vigent en la matèria, i a l'acreditació de la seua personalitat  
jurídica referida al moment de la sol·licitud de l'ajuda. Quan l'ajuda  
s'atorgue a una societat en constitució en cap cas s'abonarà l'import  
de la mateixa abans que la societat estiga constituïda i inscrita en el  
registre corresponent, per a l'acreditació del qual es fixarà un termini.  
c) Respectar la normativa mediambiental vigent.  
d) En qualsevol moment de la vigència de l'expedient el beneficiari  
haurà d'actualitzar la documentació presentada que haguera sofrit  
alguna modificació i comunicar altres ajudes públiques o privades que  
haguera obtingut o sol·licitat amb posterioritat a la data de presentació  
de la sol·licitud.  
e) Tant el beneficiari com els tercers relacionats amb l'objecte de  
la subvenció, hauran de sotmetre's a les actuacions de comprovació,  
verificació i control financer de l'activitat subvencionada efectuades  
per l'IMPIVA així com per qualsevol òrgan de la Unió Europea, de  
l'administració Central de l'Estat i de la Generalitat, facilitant en tot  
moment quanta informació se sol·licite en l'exercici d'aquestes actuacions.  
f) Conservar els documents justificatius de la subvenció durant un  
termini de quinze anys o durant un termini major mentre puguen ser  
objecte de comprovació i control.  
g) Respondre de la veracitat dels documents aportats.  
h) Efectuar quantes mesures d'informació i publicitat establisca  
la normativa europea respecte a les activitats en què intervinguen els  
fons estructurals europeus o altres fons.  
i) Les actuacions subvencionades no hauran de vulnerar en cap  
cas el principi de no discriminació per raó de sexe, raça, origen ètnic,  
religió, conviccions, minusvalideses, edat, o orientació sexual. Així  
mateix facilitaran, o almenys no impediran, l'accessibilitat per a les  
persones discapacitades.  
j) Complir amb quantes obligacions i requisits s'establixen en  
l'Orde de 12 de desembre del 2006 de la Conselleria d'Empresa, Universitat  
i Ciència, sobre concessió d'ajudes per l'IMPIVA, i en les disposicions  
establides en la legislació sobre subvencions; en cas d'ajudes  
finançades amb fons estructurals europeus en la normativa que  
els resulte d'aplicació, i en general en qualsevol altra disposició que  
resulte d'aplicació.  
L'incompliment de qualsevol d'estes obligacions podrà donar  
lloc a la minoració o revocació, i si és procedent al reintegrament de  
les ajudes percebudes amb l'exigència de l'interés de demora des del  
moment del pagament de la subvenció.  
Articule 14. Justificació de gastos i pagaments.  
1. Amb caràcter general es consideren justificants de gasto les factures  
i documents de valor probatori equivalent.  
2. La justificació de l'ajuda haurà de realitzar-se d'acord amb les  
instruccions aprovades per resolució del director general de l'IMPIVA  
que seran notificades al beneficiari. A efectes de justificació es considerarà  
que el gasto subvencionat s'ha realitzat sempre que haja sigut  
pagat amb anterioritat a la finalització del període de justificació.  
En la justificació dels costos indirectes el beneficiari realitzarà la  
seua imputació basant-se en un mètode just i equitatiu, degudament  
explicitat  
La justificació del pagament dels costos subvencionables es realitzarà  
per mitjà de moviment bancari que així l'acredite.  
3. Les factures presentades per a la justificació dels projectes hauran  
de complir allò que s'ha disposat pel Real Decret 1496/2003, de  
28 de novembre i la resta de normativa vigent.  
4. Només seran tinguts en compte els justificants de gastos emesos  
a partir de l'1 de gener de 2007.  
5. Quan l'import del gasto subvencionable supere la quantia de  
30.000 euros en el supòsit de cost per execució d'obra, o de 12.000  
euros en el supòsit de subministrament de béns d'equip o prestació de  
servicis per empreses de consultoría o assistència tècnica, el beneficiari  
haurà d'aportar també justificació d'haver sol·licitat com a mínim  
tres ofertes de diferents proveïdors, llevat que per les especials característiques  
dels gastos subvencionables no existisca en el mercat suficient  
nombre d'entitats que el subministren o presten i així es faça  
constar un informe.  
L'elecció entre les ofertes presentades haurà de recaure en la més  
econòmica, justificant en una memòria l'elecció en un altre sentit. La  
no presentació de les memòries a què fa referència este apartat, o la  
insuficiència de les mateixes, podrà donar lloc a una minoració de  
l'ajuda concedida, sense perjuí de la facultat de l'IMPIVA de demanar,  
a càrrec del beneficiari, una taxació pericial del bé subvencionat i  
recalcular en funció d'esta la subvenció concedida.  
6. No s'acceptaran com a justificants de realització del projecte les  
factures derivades de la contractació amb empreses o entitats vinculades  
al beneficiari de l'ajuda, excepte justificació expressa que haurà de  
ser aprovada per l'IMPIVA. S'entén per empreses o entitats vinculades  
aquelles en què el beneficiari o un soci o grup de socis puga exercir,  
directa o indirectament, una influència dominant, o aquelles que  
puguen exercir-la sobre ell o que, de la mateixa manera que el beneficiari,  
estiguen sotmeses a la influència dominant d'una altra empresa  
o entitat per raó de propietat, participació financera o normes que la  
regulen. Es presumirà que hi ha influència dominant quan una empresa,  
entitat, persona física o grup d'estes, directa o indirectament, amb  
relació a una altra, estiga en possessió del menys un 25% del capital  
subscrit, un 25% dels vots inherents a les participacions emeses per  
l'empresa o entitat, o puga designar almenys el 25% dels membres de  
l'òrgan d'administració, direcció o control de l'empresa, i en tot cas en  
els supòsits previstos en l'article 68.2 del Reglament de la Llei General  
de Subvencions, aprovat per Real Decret 887/2006, de 21 de juny.  
7. Es permet que el beneficiari subcontracte les activitats subvencionades  
en els termes previstos en l'article 29 de la Llei 38/2003, de 17  
de novembre, General de Subvencions, fins a un 70% del seu import.  
La consideració d'un import superior requerirà de l'autorització prèvia  
de l'IMPIVA.  
Els gastos relatius als subcontractes hauran de complir les següents  
condicions:  
a) No podran augmentar el cost d'execució de l'operació sense un  
valor afegit.  
b) No es podrà subcontractar amb intermediaris o assessors quan  
el pagament consistisca en un percentatge del cost total de l'operació,  
a menys que el beneficiari justifique el dit pagament en relació al valor  
real del treball realitzat o els servicis prestats.  
Article 15. Pagament de les ajudes.  
L'IMPIVA procedirà al pagament de l'ajuda una vegada el beneficiari  
haja executat el projecte i sempre que haja complit les obligacions  
exigibles. Podrà anticipar-se el pagament de fins al percentatge  
de l'ajuda que permeta la Llei de Pressupostos de la Generalitat per al  
2007, prèvia presentació pel beneficiari d'aval bancari per almenys la  
quantia anticipada, constituït d'acord amb la normativa vigent, en els  
Servicis Territorials de la Conselleria d'Economia, Hisenda i Ocupació  
de la Generalitat, llevat que no s'exigisca la presentació de garantia  
alguna per la citada llei.  
DISPOSICIÓ FINAL  
Es faculta el director general de l'IMPIVA per a dictar les resolucions  
necessàries per al desenrotllament, eficàcia i execució de la present  
convocatòria.  
València, 14 de desembre de 2006.- El president de l'IMPIVA:  
Justo Nieto Nieto  
ANNEX  
Programa de formació per a la competitivitat  
Objecte  
Estes ajudes pretenen facilitar a les empreses valencianes les  
millors opcions per a afrontar els canvis tecnològics i els reptes de la  
innovació per mitjà de la transferència de coneixements al seu personal,  
en resposta a les prioritats contemplades en els respectius Plans de  
Competitivitat Empresarials de la Comunitat Valenciana.  
Actuacions recolzables  
Activitats formatives, amb caràcter eminentment presencial, l'objecte  
del qual siga la qualificació dels professionals i tècnics dels sectors  
contemplats en els Plans de Competitivitat Empresarials de la  
Comunitat Valenciana. Els cursos tindran una duració d'entre 20 i 150  
hores i els seminaris entre 8 i 20 hores, podent vore's incrementada la  
duració en este últim cas amb pràctiques en empresa.  
Podran recolzar-se també accions formatives multimèdia basades  
en metodologies de formació a distància per via telemàtica o qualsevol  
altre tipus de metodologia innovadora que contribuïsca a la facilitació  
de l'accés a la formació.  
Esta actuació està cofinançades en un 70% pel Fons Social Europeu,  
Eix 43: Reforç de l'estabilitat en l'ocupació i adaptabilitat, Mesura  
2: Assegurar l'actualització del nivell de competències dels treballadors,  
en el marc del Programa Operatiu Integrat de la Comunitat  
Valenciana 2000-2006.  
Beneficiaris  
Podran acollir-se a estes ajudes els projectes presentats per Instituts  
Tecnològics de la Xàrcia IMPIVA.  
Tipus d'ajuda  
Les ajudes seran subvencions a fons perdut de fins a el 70% dels  
costos subvencionables màxims estimats per l'IMPIVA. A les hores de  
pràctiques en empresa dels seminaris, se'ls aplicarà una ajuda amb una  
intensitat màxima del 35%.  
La intensitat màxima podrà incrementar-se en 5 punts percentuals  
per a les ajudes a cursos d'acord amb el qual. fixa el mapa d'ajudes  
regionals que aprove la Comissió de la Unió Europea per al període  
2007-2013.  
Esta intensitat es podrà incrementar, a més, amb fins a 10 punts  
percentuals quan la formació es dispensa a treballadors desfavorits.  
Els increments es realitzaran fixant-se una quantia addicional  
l'aplicació de la qual no requerirà una nova convocatòria.  
L'import de les ajudes es fixarà en funció de les característiques  
del projecte i dels seus continguts, d'elevat nivell tecnològic i marcat  
caràcter sectorial.  
Es prioritzaran els seminaris amb alt contingut tècnic i tecnològic  
en línia amb el programa d'Alta Especialització en Tecnologies Industrials  
de l'IMPIVA, que utilitzen metodologies actives i pràctiques en  
la seua adaptació al sector.  
Criteris de valoració  
Qualitat del projecte (50 punts)  
- Definició, avaluació i seguiment del projecte. (10)  
- Experiència i qualificació dels docents. (10)  
- Singularitat i inexistència d'ofertes semblants en el mercat. (10)  
- Complementarietat amb les línies del Programa d'Alta Especialització  
en Tecnologies Industrials de l'IMPIVA. (10)  
- Ús de metodologies multimèdia, actives i pràctiques, de recursos  
complementaris (tallers, aplicació pràctica en planta, etc.) i la seua  
adaptació-individualització a l'alumne. (10)  
Viabilitat tècnica i economicofinancera (20 punts)  
- Coherència del pressupost del projecte amb els objectius a aconseguir.  
(10)  
- Dimensió equilibrada dels diferents tipus de costos de l'activitat.  
(10)  
Característiques del sol·licitant (20 punts)  
- Experiència en formació industrial. (10)  
- Capacitat per a portar a terme les activitats formatives propostes  
pel que fa a la disponibilitat i qualitat d'instal·lacions, personal i recursos  
propis suficients per a la docència i la gestió de la formació. (10)  
Aspectes socioeconòmics (10 punts)  
- Adequació dels objectius del projecte a les línies d'actuació dels  
Plans de Competitivitat de l'empresa Valenciana. (5)  
- Sol·licituds presentades per entitats que hagen superat en la seua  
plantilla respecte a l'any anterior els mínims exigits per la normativa  
sobre integració laboral de discapacitats o que compten amb un pla  
d'igualtat d'oportunitats entre dones i home, per entitats amb ubicació  
en zones geogràfiques d'interés preferent, o amb projectes que suposen  
increment de l'ocupació. (5)  
Costos subvencionables  
- Costos del personal docent.  
- Personal formador propi  
- Personal formador extern  
- Gastos de desplaçament del personal docent i dels beneficiaris  
de la formació.  
- Visites a empreses dels alumnes  
- Gastos per desplaçament del professorat amb motiu de l'acció  
formativa  
- Cost de servicis d'assessoria en relació amb l'acció formativa.  
- Gastos per selecció alumnes i/o avaluació del curs  
- Altres gastos corrents.  
- Material didàctic  
- Promoció, comunicació  
- Lloguer d'equips i aules  
- Direcció i coordinació del curs  
- Subministraments i altres costos d'estructura de l'institut  
Limitacions en els costos subvencionables:  
Cost del personal docent ha de suposar com a mínim el 40% dels  
costos subvencionables.  
Gastos de direcció i coordinació del curs, amb la limitació de fins  
a el 10% dels costos subvencionables.  
Els gastos per subministraments i altres costos d'estructura (inclòs  
personal propi d'administració, gestió i servicis auxiliars), amb la limitació  
de fins al 15% dels costos subvencionables.  
Període d'elegibilitat.  
Seran admissibles els justificants de gasto i pagament a partir d'1  
de gener de 2007.  
Altres  
- Amb caràcter general, cap alumne podrà disfrutar simultàniament  
de dos ajudes del Fons Social Europeu. Els alumnes seran residents  
a la Comunitat Valenciana.  
- Queden exclosos els funcionaris i treballadors de les administracions  
públiques.  
- Tindran prioritat els col·lectius amb especial dificultat per a la  
permanència en l'ocupació (majors de 45 anys en sectors on s'introduïsquen  
noves tecnologies, empleats de sectors o zones en processos  
de reconversió...), per a l'accés a la formació (propietaris i treballadors  
de microempreses, treballadors de zones allunyades de l'oferta  
formativa...), i els pertanyents a col·lectius de treballadors desfavorits  
(discapacitats, immigrants, treballadors d'edat avançada, dones que es  
reintegren al mercat laboral, desocupats de llarga duració...).  
- En l'admissió d'alumnes, els Instituts Tecnològics hauran de  
tindre en consideració les polítiques horitzontals en matèria d'igualtat  
d'oportunitats. En particular, es tindrà en compte l'accessibilitat de les  
persones discapacitades a l'entorn on es desenrotlle el curs.  
- Les accions formatives hauran d'haver conclòs el 20 de desembre  
de 2007.  
- Les accions formatives tenen caràcter de formació general des  
de el moment que estan dirigides sempre a treballadors de diverses  
empreses, facilitant per tant al treballador qualificacions que poden ser  
transferibles a altres empreses o altres àmbits laborals.  
- Els alumnes seran tècnics, treballadors en actiu per compte propi  
o alié, de xicotetes o mitjanes empreses pertanyents als sectors contemplats  
en els plans sectorials.  
- Només seran recolzables activitats amb un mínim de 8 alumnes.  
- El nombre d'alumnes d'una mateixa empresa en una acció formativa  
queda limitat al 30%.  
- L'assistència dels alumnes serà obligatòria. Les faltes d'assistència  
que excedisquen al 20% de la duració d'un curs s'entenen com a  
abandó, i implicaran l'expulsió del curs per a l'alumne i la minoració  
o, si és procedent, revocació de les ajudes a l'institut.  
- Les empreses a què pertanguen els alumnes hauran de tindre seu  
o establiment de producció a la Comunitat Valenciana.  
- Podran ser considerats com a empreses els alumnes autònoms o  
que representen a empreses de caràcter unipersonal.  
- Les empreses els treballadors de les quals assistisquen a estes  
accions formatives abonaran la matrícula corresponent que serà considerada  
com l'aportació empresarial al cost de l'activitat formativa.  
L'import que s'establisca com a matrícula en el curs serà, de manera  
general, el 30% del cost del curs per alumne. Este import haurà de ser  
diferent en els següents casos:  
- Alumnes pertanyents al col·lectiu de desfavorits: 20% del cost  
curs/alumne.  
- Alumnes d'empresa gran: 50% del cost curs/alumne.  
- El total d'estes aportacions per activitat no haurà de superar la  
diferència entre l'import de la subvenció i el cost estimat del projecte  
per l'IMPIVA. En cas contrari, l'import cobrat en excés per matrícula  
haurà de justificar-se amb un increment, en la mateixa proporció, del  
gasto a justificat. L'entitat organitzadora haurà de declarar, de manera  
detallada, els ingressos que tinga en concepte de matrícula.  
Les entitats beneficiàries que organitzen activitats formatives  
recolzades per l'IMPIVA seran responsables:  
\* De realitzar una adequada i suficient promoció de les seues activitats,  
atenint-se a la normativa d'imatge que determinen l'IMPIVA i  
el Fons Social Europeu i de la utilització d'esta imatge en tota la documentació  
relacionada amb les accions formatives.  
\* De l'execució i desenrotllament de les activitats formatives, de  
les compres que puga realitzar i de les relacions amb el professorat,  
l'alumnat i amb l'IMPIVA. Esta responsabilitat no podrà ser delegada  
en persona o entitat alguna aliena a la beneficiària directa de les ajudes.  
Queda prohibida l'existència de més d'un nivell de contractació  
injustificada. En el cas que existira, l'entitat emetrà un informe justificatiu  
indicant les raons que fan impossible realitzar l'activitat formativa  
sense la dita contractació. S'exclou de l'obligació de realitzar este  
informe la contractació de professors unipersonals per part de l'empresa  
que facture la docència.  
\* De la informació als que sol·liciten accedir com a alumnes, de  
l'establiment de sistemes i criteris equitatius de selecció dels alumnes,  
dels sistemes de control i avaluació de l'assistència i aprofitament dels  
alumnes durant els cursos i a la seua finalització, i del seguiment de  
l'alumnat amb posterioritat a la finalització de l'activitat formativa.  
\* Del cobrament i administració de les matrícules i fiances que  
s'establisquen, així com de l'emissió dels rebuts corresponents.  
\* De la correcta utilització i aplicació dels formularis, procediments,  
models i terminis de gestió de l'activitat que l'IMPIVA disposarà  
i sol·licitarà per a:  
- La inscripció, selecció, control i certificat d'assistència i avaluació  
dels alumnes.  
- La comunicació d'inici, calendaris, horaris i documents de programació  
o execució de les activitats.  
- Altres informacions referides a les activitats que es pogueren  
derivar dels requeriments del Programa Operatiu Integrat de la Comunitat  
Valenciana del Fons Social Europeu.  
\* De la sol·licitud per escrit de l'autorització de l'IMPIVA per a  
qualsevol reformulació del projecte objecte d'ajuda referida al títol i  
contingut del curs, duració, localitat de realització i pressupost, així  
com de la notificació de qualsevol altre tipus de canvi en ell.  
Justificació i pagament de les ajudes  
La justificació de l'ajuda correspondrà al total dels costos subvencionables  
estimats per l'IMPIVA. Per a procedir al pagament de  
la subvenció serà necessari que l'Institut Tecnològic haja fet efectiu, i  
així l'acredite, el gasto i el pagament del 100% dels costos subvencionables  
i acredite el compliment de les obligacions exigibles.  
Termini  
El termini de presentació començarà el dia de publicació de la present  
resolució en el Diari Oficial de la Generalitat (DOGV) i finalitzarà  
el dia 30 de gener del 2007. La presentació de les memòries tècniques  
i la resta de documentació addicional podrà presentar-se amb  
independència de l'imprés de sol·licitud fins a la mateixa data límit.